เส้นทางนักลงทุน : หุ้นเล็กวิ่งจู๊ด!
ตลาดหุ้นไทยในช่วงเดือนมิถุนายนที่ผ่านมา ดูเหมือนว่าตลาดหุ้นขนาดเล็กแย่กว่าหุ้นขนาดใหญ่ เพราะนับจากวันที่ 30 พ.ค. 60 จนถึงวันที่ 30 มิ.ย. 60 ดัชนีตลาดหลักทรัพย์เอ็ม เอ ไอ (mai) ปรับตัวลง 0.56% เดิม 568.88 จุด ลงมา 565.71 จุด สวนทางจากผลตอบแทนของดัชนีตลาดขนาดใหญ่อย่าง SET50 และ SET ปรับตัวขึ้น 0.84% เหตุผลนั้นเดือนมิถุนายนเป็นเดือนปิดงบการเงินไตรมาส 2 ส่งผลให้ทำ Window Dressing ในหุ้นขนาดใหญ่เสียส่วนใหญ่
7 ก.ค. 2560

งานนี้ ทำให้ตลาดหุ้นกลุ่ม mai มีความเงียบเหงาเกิดขึ้น แต่อย่างไรก็ดีกลับมีหุ้นบางตัวที่ราคาหุ้นมีการปรับตัวขึ้นคึกคัก สามารถปรับตัวขึ้นเกิน 10% ได้แก่ NETBAY, MPG, CCN, TAPAC, STAR, BOL, MGT, HTECH, UBIS, TMILL, YUASA, TPAC, GCAP และ SWC ตามลำดับ
บริษัท เน็ตเบย์ จำกัด (มหาชน) หรือ NETBAY โดยราคาหุ้นวันที่ 31 พ.ค. 60 ปิดที่ 15.90 บาท ขณะที่วันที่ 30 มิ.ย. 60 ปิดที่ 19.70 บาท บวกไป 3.80 บาท หรือขึ้นไป 23.90% เป็นการเข้าซื้อลงทุนเพราะจัดเป็นหุ้นพื้นฐานดี  รวมถึงนักลงทุนมีความเชื่อมั่นในศักยภาพธุรกิจที่มีรายได้ประจำจากการให้บริการทำธุรกรรมทางออนไลน์ ที่มีแนวโน้มเติบโตได้อย่างมั่นคงในอนาคต
บริษัท เอ็มพีจี คอร์ปอเรชั่น จำกัด (มหาชน) หรือ MPG โดยราคาหุ้นวันที่ 31 พ.ค. 60 ปิดที่ 0.63 บาท ขณะที่วันที่ 30 มิ.ย. 60 ปิดที่ 0.75 บาท บวกไป 0.12 บาท หรือขึ้นไป 19.05% เป็นการเข้าเก็งกำไรระยะสั้นๆ เท่านั้น เพราะราคาขึ้นหวือหวาแป๊บเดียวแล้วก็หายไป
บริษัท ซีซีเอ็น-เทค จำกัด (มหาชน) หรือ CCN โดยราคาหุ้นวันที่ 31 พ.ค. 60 ปิดที่ 10.10 บาท ขณะที่วันที่ 30 มิ.ย. 60 ปิดที่ 11.90 บาท บวกไป 1.80 บาท หรือขึ้นไป 17.82% เป็นการเข้าเก็งกำไรตามสัญญาณเทคนิคที่ปรับตัวขึ้นอย่างต่อเนื่อง
บริษัท ทาพาโก้ จำกัด (มหาชน) หรือ TAPAC โดยราคาหุ้นวันที่ 31 พ.ค. 60 ปิดที่ 19.20 บาท ขณะที่วันที่ 30 มิ.ย. 60 ปิดที่ 22.40 บาท บวกไป 3.20 บาท หรือขึ้นไป 16.67% เป็นผลจากการเข้าเก็งกำไรช่วงระยะสั้นๆ ตามสัญญาณเทคนิคที่เป็นขาขึ้น
บริษัท สตาร์ ยูนิเวอร์แซล เน็ตเวิร์ค จำกัด (มหาชน) หรือ STAR โดยราคาหุ้นวันที่ 31 พ.ค. 60 ปิดที่ 5.40 บาท ขณะที่วันที่ 30 มิ.ย. 60 ปิดที่ 6.30 บาท บวกไป 0.90 บาท หรือขึ้นไป 16.67% เป็นผลจากการเข้าเก็งกำไรช่วงระยะสั้นๆ ตามสัญญาณเทคนิคที่เป็นขาขึ้น
บริษัท บิซิเนส ออนไลน์ จำกัด (มหาชน) หรือ BOL โดยราคาหุ้นวันที่ 31 พ.ค. 60 ปิดที่ 1.87 บาท ขณะที่วันที่ 30 มิ.ย. 60 ปิดที่ 2.18 บาท บวกไป 0.31 บาท หรือขึ้นไป 16.58% เป็นผลจากการเข้าเก็งกำไรช่วงระยะสั้นๆ หลังจากที่ราคาหุ้นปรับตัวขึ้นแรงอย่างที่ไม่มีวิวัฒนาการสำคัญอะไรเข้ามาหนุน
ส่วนรายละเอียดหุ้นที่เหลือดูได้จากตารางประกอบ
สรุปได้ว่า หุ้นขนาดเล็กที่ปรับตัวขึ้นแรงเป็นการเข้าเก็งกำไรระยะสั้นๆ เท่านั้น เนื่องจากไร้ข่าวสารเข้ามาสนับสนุน หรือเป็นการขึ้นอย่างมี “อภินิหาร” เพราะราคาหุ้นขึ้นแล้วก็ไป ดั่ง “ภาพลวง”  ที่ว่าเข้าก่อนรวยก่อน
ดังนั้นคำแนะนำ  ถ้าไม่แน่จริง  อย่าเล่นหรือลงทุนในหุ้นตัวเล็ก
…
